ಲೈಂಗಿಕ ಕಿರುಕುಳ ಆರೋಪ: ಬ್ರಿಜ್‌ಗೆ ವಿಚಾರಣೆ ಬಿಸಿ! ಎಫ್‌​ಐ​ಆರ್‌ ದಾಖಲಾಗಿ 2 ವಾರ ಬಳಿಕ ವಿಚಾರಣೆ3 ಗಂಟೆ ಕಾಲ ದೆಹಲಿ ಪೊಲೀಸರಿಂದ ಪ್ರಶ್ನೆಆರೋ​ಪ ನಿರಾ​ಕ​ರಿ​ಸಿದ ಡಬ್ಲ್ಯು​ಎಫ್‌ಐ ಅಧ್ಯ​ಕ್ಷ ನವ​ದೆ​ಹ​ಲಿ(ಮೇ.13): ಅಗ್ರ ಕುಸ್ತಿ​ಪ​ಟು​ಗ​ಳಿಂದ ಲೈಂಗಿಕ ಕಿರು​ಕುಳ ಸೇರಿ​ದಂತೆ ಗಂಭೀರ ಆರೋ​ಪ​ಗ​ಳಿಗೆ ತುತ್ತಾ​ಗಿ​ರುವ ಭಾರ​ತೀಯ ಕುಸ್ತಿ ಫೆಡ​ರೇ​ಶನ್‌(ಡ​ಬ್ಲ್ಯು​ಎ​ಫ್‌​ಐ) ಅಧ್ಯಕ್ಷ ಬ್ರಿಜ್‌​ಭೂ​ಷಣ್‌ ಸಿಂಗ್‌​ರನ್ನು ಶುಕ್ರ​ವಾರ ದೆಹಲಿ ಪೊಲೀ​ಸ​ರು 3 ಗಂಟೆ​ಗಳ ಕಾಲ ವಿಚಾ​ರಣೆ ನಡೆ​ಸಿ​ದ್ದಾರೆ. ಪ್ರಕ​ರ​ಣಕ್ಕೆ ಸಂಬಂಧಿ​ಸಿ​ದಂತೆ ವಿಶೇಷ ತನಿಖಾ ತಂಡ​(​ಎ​ಸ್‌​ಐ​ಟಿ)ವನ್ನೂ ರಚಿ​ಸ​ಲಾ​ಗಿ​ದೆ. ಕಳೆದ ತಿಂಗಳು 28ರಂದು ಏಳು ಕುಸ್ತಿ​ಪ​ಟು​ಗಳು ನೀಡಿದ ದೂರಿನ ಹಿನ್ನೆ​ಲೆ​ಯಲ್ಲಿ ಬ್ರಿಜ್‌ ವಿರುದ್ಧ ಫೋಕ್ಸೋ ಕಾಯ್ದೆ ಸೇರಿ 2 ಪ್ರತ್ಯೇಕ ಎಫ್‌​ಐ​ಆರ್‌ ದಾಖ​ಲಾ​ಗಿ​ತ್ತು. ಹೀಗಾಗಿ ಶುಕ್ರ​ವಾರ ಬ್ರಿಜ್‌ ಹಾಗೂ ಡ​ಬ್ಲ್ಯು​ಎ​ಫ್‌​ಐ ಸಹಾಯಕ ಕಾರ‍್ಯದರ್ಶಿ ವಿನೋದ್‌ ತೋಮರ್‌ರನ್ನು ಪೊಲೀಸರು ವಿಚಾ​ರಣೆ ನಡೆ​ಸಿ​ದರು. ‘ಎಲ್ಲಾ ಆರೋ​ಪ​ಗ​ಳನ್ನು ಬ್ರಿಜ್‌ ಹಾಗೂ ತೋಮರ್‌ ನಿರಾ​ಕ​ರಿ​ಸಿ​ದ್ದಾರೆ. ಅವ​ರನ್ನು ಮತ್ತೆ ವಿಚಾ​ರಣೆ ನಡೆ​ಸು​ತ್ತೇವೆ. ಪ್ರಕ​ರ​ಣಕ್ಕೆ ಸಂಬಂಧಿ​ಸಿ​ದಂತೆ ಕೆಲ ದಾಖ​ಲೆ​ ಒದ​ಗಿ​ಸು​ವಂತೆ ಹೇಳಿ​ದ್ದೇ​ವೆ’ ಎಂದು ಪೊಲೀ​ಸರು ತಿಳಿ​ಸಿ​ದ್ದಾ​ರೆ. ಇದೇ ವೇಳೆ ಪ್ರಕ​ರ​ಣದ ತನಿಖೆಯ ಸ್ಥಿತಿ ವರ​ದಿ​ಯನ್ನು ಪೊಲೀ​ಸ​ರು ದೆಹಲಿ ನ್ಯಾಯಾ​ಲಯಕ್ಕೆ ಸಲ್ಲಿ​ಸಿದ್ದು, ತ​ನಿ​ಖೆ​ಗಾಗಿ 4 ಮಹಿಳಾ ಸಿಬ್ಬಂದಿ ಸೇರಿ 10 ಪೊಲೀ​ಸರಿ​ರುವ ವಿಶೇಷ ತಂಡ(ಎಸ್‌ಐಟಿ) ರಚಿ​ಸಿರುವ ಬಗ್ಗೆ ಮಾಹಿತಿ ನೀಡಿ​ದರು. ಕುಸ್ತಿ​ಪ​ಟು​ಗಳ ಹೇಳಿ​ಕೆ​ಯನ್ನು ನ್ಯಾಯಾ​ಲಯದ ಮುಂದೆ ದಾಖ​ಲಿ​ಸು​ವಂತೆ ಸೂಚಿ​ಸಿದ ಪೀಠ ವಿಚಾ​ರ​ಣೆ​ಯನ್ನು ಮೇ 27ಕ್ಕೆ ಮುಂದೂ​ಡಿತು. ಸಾಕ್ಷ್ಯ​ಕ್ಕಾಗಿ 4 ರಾಜ್ಯಕ್ಕೆ ಭೇಟಿ ಇನ್ನು ಪ್ರಕ​ರ​ಣಕ್ಕೆ ಸಂಬಂಧಿ​ದಂತೆ ಸಾಕ್ಷ್ಯ ಸಂಗ್ರ​ಹಿ​ಸಲು ದೆಹಲಿ ಪೊಲೀ​ಸರ ವಿವಿಧ ತಂಡ​ಗ​ಳು ಕರ್ನಾ​ಟಕ, ಉತ್ತರ ಪ್ರದೇಶ, ಜಾರ್ಖಂಡ್‌ ಹಾಗೂ ಹರಾರ‍ಯ​ಣಕ್ಕೆ ಭೇಟಿ ನೀಡಿ​ವೆ. ಹಲ​ವರ ಹೇಳಿ​ಕೆ​ಗ​ಳನ್ನು ಪೊಲೀ​ಸರು ದಾಖ​ಲಿ​ಸಿದ್ದು, ಕೆಲ ಫೋಟೋ ಹಾಗೂ ವಿಡಿಯೋಗಳು ಕೂಡಾ ದೊರೆತಿವೆ ಎಂದು ತಿಳಿ​ದು​ಬಂದಿದೆ. ಇನ್ನು ವಿದೇಶಗಳಲ್ಲೂ ಕಿರುಕುಳ ನೀಡಿದ್ದಾಗಿ ಕುಸ್ತಿಪಟುಗಳು ತಮ್ಮ ದೂರಿನಲ್ಲಿ ತಿಳಿಸಿದ್ದು, ಈ ಸಂಬಂಧ ಕೆಲ ವಿದೇಶಿ ಕುಸ್ತಿ ಸಂಸ್ಥೆಗಳನ್ನೂ ಪೊಲೀಸರು ಸಂಪರ್ಕಿಸಿದ್ದಾರೆ ಎನ್ನಲಾಗಿದೆ. ನಮ್ಮ ಮೊಬೈಲ್‌ ಕರೆ ಟ್ರೇಸ್‌ ಮಾಡಲಾಗುತ್ತಿದೆ: ಭಜರಂಗ್‌! ಪ್ರತಿ​ಭ​ಟನಾ ನಿರತ ಕುಸ್ತಿ​ಪ​ಟು​ಗಳ ಕರೆ​ಗ​ಳನ್ನು ಟ್ರೇಸ್‌ ಮಾಡ​ಲಾ​ಗು​ತ್ತಿದೆ ಎಂದು ಒಲಿಂಪಿಕ್ಸ್‌ ಪದಕ ವಿಜೇತ ಕುಸ್ತಿ​ಪಟು ಭಜ​ರಂಗ್‌ ಪೂನಿಯಾ ಆರೋ​ಪಿ​ಸಿ​ದ್ದಾರೆ. ‘ಕೆಲ ದಿನಗಳಿಂದ ನಮ್ಮ ಮೊಬೈಲ್‌ ಕರೆಗಳನ್ನು ಟ್ರೇಸ್‌ ಮಾಡಲಾಗುತ್ತಿದೆ. ನಮಗೆ ಯಾರು ಕರೆ ಮಾಡುತ್ತಿದ್ದಾರೆ, ನಾವು ಯಾರೊಂದಿಗೆ ಮಾತನಾಡುತ್ತಿದ್ದೇವೆ ಎನ್ನುವುದನ್ನು ಪರಿಶೀಲಿಸುತ್ತಿದ್ದಾರೆ ಎಂದು ತಿಳಿದುಬಂದಿದೆ. ಪೊಲೀಸರು ನಮ್ಮನ್ನು ಕ್ರಿಮಿನಲ್‌ಗಳಂತೆ ನೋಡಲು ಶುರು ಮಾಡಿದ್ದಾರೆ’ ಎಂದು ಭಜರಂಗ್‌ ಹೇಳಿದ್ದಾರೆ. ಹೋರಾಟಕ್ಕಾಗಿ ಜನರದಿಂದ ದೇಣಿಗೆ! ನವದೆಹಲಿ: ಜಂತ​ರ್‌​ಮಂತ​ರ್‌​ನಲ್ಲಿ 19 ದಿನ​ಗ​ಳಿಂದ ಪ್ರತಿ​ಭ​ಟನೆ ನಡೆ​ಸು​ತ್ತಿ​ರುವ ಕುಸ್ತಿ​ಪ​ಟು​ಗಳು ಆರ್ಥಿಕ ಸಮಸ್ಯೆ ನಿಭಾ​ಯಿ​ಸಲು ಸದ್ಯ ಸಾರ್ವ​ಜ​ನಿ​ಕರ ಮೊರೆ ಹೋಗಿ​ದ್ದಾರೆ. ವಿದ್ಯಾ​ರ್ಥಿ​ಗಳು, ರೈತರು ಸೇರಿ ಕೆಲ ಸಂಘಟನೆಗಳೂ ಸಹಾ​ಯಕ್ಕೆ ಧಾವಿ​ಸಿದ್ದು, ಕಳೆದ 4 ದಿನಗಳಲ್ಲಿ 6 ಲಕ್ಷ ರು. ದೇಣಿಗೆ ಸಂಗ್ರಹವಾ​ಗಿದೆ. ಆದರೆ ವಂಚನೆ ತಪ್ಪಿ​ಸಲು ಆನ್‌​ಲೈನ್‌ ಮೂಲಕ ಹಣ ಸಂಗ್ರ​ಹಿ​ಸ​ದಿ​ರಲು ಕುಸ್ತಿ​ಪ​ಟು​ಗಳು ನಿರ್ಧ​ರಿ​ಸಿ​ದ್ದಾರೆ. ಈ ಮೊದಲು ವಿನೇಶ್‌, ಭಜ​ರಂಗ್‌, ಸಾಕ್ಷಿ ತಲಾ 3 ಲಕ್ಷ ರು. ವೈಯಕ್ತಿಕ ಹಣದೊಂದಿಗೆ ಪ್ರತಿಭಟನಾ ಸ್ಥಳಕ್ಕೆ ಆಗಮಿಸಿದ್ದರು. ಬಳಿಕ ಉಳಿದ ಕುಸ್ತಿಪಟುಗಳು, ರೆಫ್ರಿಗಳು, ಅಖಾಡಗಳಿಂದ ಒಟ್ಟು 15 ಲಕ್ಷ ರು. ಸಂಗ್ರಹವಾಗಿತ್ತು. ಆದರೆ ದಿನಕ್ಕೆ 1.5 ಲಕ್ಷ ರು.ನಿಂದ 1.8 ಲಕ್ಷ ರು. ಖರ್ಚು ಬರು​ತ್ತಿದ್ದು, ಸುಮಾರು 800ರಿಂದ 1000 ಪ್ರತಿ​ಭ​ಟನಾ ನಿರ​ತ​ರಿಗೆ ನೀರಿನ ಬಾಟಲಿಗೆ 90000 ರು., ಮೂರು ಹೊತ್ತು ಊಟಕ್ಕೆ 60000 ರು. ಖರ್ಚಾಗು​ತ್ತಿದೆ ಎಂದು ಕುಸ್ತಿ​ಪ​ಟು​ಗಳು ತಿಳಿ​ಸಿ​ದ್ದಾರೆ. ಈ ನಡುವೆ ವಿನೇಶ್‌ರ ಪತಿ ಸೋಮ್‌ವೀರ್‌ರ ಸಹೋದರಿ ಮನೆಯಿಂದ ವಿನೇಶ್‌, ಭಜರಂಗ್‌, ಸಾಕ್ಷಿ ಸೇರಿ ಒಟ್ಟು 10 ತಾರಾ ಕುಸ್ತಿಪಟುಗಳಿಗೆ ಪ್ರತಿ​ನಿತ್ಯ ಊಟ ಬರುತ್ತಿದೆ. ಬ್ರಿಜ್‌ಭೂಷಣ್‌ ಕಡೆಯವರು ತಮ್ಮ ಆಹಾರದಲ್ಲಿ ನಿಷೇಧಿತ ಮದ್ದು ಬೆರೆಸಿ ಡೋಪಿಂಗ್‌ ಪ್ರಕರಣದಲ್ಲಿ ಸಿಕ್ಕಿಬೀಳುವಂತೆ ಮಾಡಬಹುದು ಎನ್ನುವ ಭಯ ಇರುವ ಕಾರಣಕ್ಕೆ ಮನೆ ಊಟ ತರಿಸಿಕೊಳ್ಳುತ್ತಿರುವುದಾಗಿ ಕುಸ್ತಿಪಟುಗಳು ಹೇಳಿದ್ದಾರೆ.